செரி ராயா எம்ஆர்டி நிலையம்

செரி ராயா எம்ஆர்டி நிலையம் (ஆங்கிலம்: Sri Raya MRT Station அல்லது Taman Cuepacs MRT Station; மலாய்: Stesen MRT Sri Raya) என்பது மலேசியா, கோலாலம்பூர், செராஸ், 10-ஆவது மைல் (Taman Sri Raya) பண்டார் துன் ரசாக் மக்களவைத் தொகுதியில் உள்ள ஒரு விரைவுப் போக்குவரத்து (MRT) நிலையம் ஆகும். இந்த நிலையம் கிள்ளான் பள்ளத்தாக்கு பெரும் விரைவு போக்குவரத்து (KVMRT) காஜாங் எம்ஆர்டி வழித்தடத்தின் நிலையங்களில் ஒன்றாகும். இந்த நிலையம் தற்போது FT 1 மலேசிய கூட்டரசு சாலை 1 - செராஸ் சாலைக்கும்; மலேசிய வடக்கு-தெற்கு விரைவுச்சாலை, வடக்கு வழித்தடம் செராஸ்–காஜாங் விரைவுச்சாலை வடக்கு முனையின் கோலாலம்பூர்-சிலாங்கூர் எல்லைக்கு அருகிலும் உள்ளது. செரி ராயா எம்ஆர்டி நிலையம்; செராஸ்–காஜாங் விரைவுச்சாலை பகுதியில் செராஸ்–காஜாங் விரைவுச்சாலை (Cheras–Kajang Expressway) செரி ராயா பகுதியில் அமைந்துள்ளது. செரி ராயா என்ற பெயர் கம்போங் செரி ராயா என்ற கிராமத்திலிருந்து (Kampung Sri Raya) வந்தது. செரி ராயா என்பது செராஸின் தெற்கே அமைந்துள்ள ஒரு குடியிருப்புப் பகுதியாகும். செரி ராயா செரி ராயா எம்ஆர்டி நிலையத்திற்கு அருகில் உள்ள குடியிருப்புகளில் தாமான் மெகா செராஸ் (Taman Megah Cheras), தாமான் செராஸ் பெர்மாய் (Taman Cheras Permai), தாமான் கோத்தா செராஸ் (Taman Kota Cheras), தாமான் செரி அமான் (Taman Sri Aman) ஆகியவை அடங்கும். தாமான் மெகா செராஸ் என்பதில் தாமான் என்பது ஒரு குடியிருப்பு பகுதியைக் குறிப்பதாகும்; மலாய் மொழியில் பூங்கா என பொருள்படும். மலேசியாவில் புறநகர்க் குடியிருப்புப் பகுதிகளை 'தாமான்' என குறிப்பிடுகிறார்கள். காஜாங் வழித்தடம் 9 காஜாங் வழித்தடம் அல்லது காஜாங் எம்ஆர்டி வழித்தடம் (ஆங்கிலம்: Kajang Line அல்லது MRT Kajang Line அல்லது Kelana Jaya Komuter Line; என்பது மலேசியா கிள்ளான் பள்ளத்தாக்கு பகுதியில் அமைந்துள்ள ஓர் பெரும் விரைவு தொடருந்து வழித்தடம் (Mass Rapid Transit Line) (MRT) ஆகும். 5 கிளானா ஜெயா இலகு விரைவு தொடருந்து வழித்தடத்திற்கு (LRT Kelana Jaya Line) (LRT) பிறகு கிள்ளான் பள்ளத்தாக்கு பகுதியில் உருவாக்கப்பட்ட இரண்டாவது முழு தானியங்கி மற்றும் ஓட்டுநர் இல்லாத தொடருந்து அமைப்பு ஆகும். பொது 9 சுங்கை பூலோ - காஜாங் எம்ஆர்டி வழித்தடத்தின் இரண்டாம் கட்ட நடவடிக்கையின் கீழ் மியூசியம் நெகாரா எம்ஆர்டி நிலையம் - காஜாங் தொடருந்து நிலையம் வரையில் கட்டப்பட்ட 19 நிலையங்களில் செரி ராயா எம்ஆர்டி நிலையமும் ஒன்றாகும்; 17 சூலை 2017-ஆம் திகதி திறக்கப்பட்டது. செரி ராயா எம்ஆர்டி நிலையம் உயர்த்தப்பட்ட நிலையம் ஆகும். இந்த நிலையம் பெரும்பாலான செராஸ் புறநகர்ப் பகுதிகளுக்கும் சேவை செய்கிறது. நிலைய அமைப்பு இந்த நிலையம் இரண்டு நிலைகளைக் கொண்ட காஜாங் எம்ஆர்டி வழிதடத்தின் நிலையான உயர்த்தப்பட்ட நிலைய வடிவமைப்பைக் கொண்டுள்ளது. இருப்பினும், பெரும்பாலான உயர்த்தப்பட்ட நிலையங்களைப் போலல்லாமல், இந்த நிலையம் இணைப்புவழி மட்டத்திற்கு மேலே பாதுகாப்பான பக்க நடைமேடைகளைக் கொண்ட ஒரு தீவு மேடையைக் கொண்டுள்ளது. இந்த நிலையத்தில் இரட்டை வழிதடத்துடன் இரண்டு பாதுகாப்பான பக்க நடைமேடைகள்; மற்றும் தரை மட்டத்திற்கும் நடைமேடை மட்டத்திற்கும் இடையில் பயணச்சீட்டு வழங்கும் வசதியுடன் கூடிய ஒற்றை இணைப்புவழி வசதிகள் உள்ளன. நிலையத்தின் அனைத்து தளநிலைகளும் மின்தூக்கிகள், படிக்கட்டுகள் மற்றும் நகரும் படிக்கட்டுகள் மூலம் இணைக்கப்பட்டுள்ளன. வெளியேறும் வழிகள் - நுழைவாயில்கள் இந்த நிலையத்தில் மூன்று நுழைவாயில்கள் உள்ளன. தாமான் கோத்தா செராஸுக்குச் செல்லும் செராஸ்–காஜாங் விரைவுச்சாலைக்கு செராஸ்–காஜாங் விரைவுச்சாலை நேரடி பாதசாரி இணைப்பை நுழைவாயில் C வழங்குகிறது. நிலையத்தின் ஊட்டி பேருந்து மையத்திலிருந்து நுழைவாயில் A வழியாக ஊட்டி பேருந்துகள் இயக்கப்படுகின்றன. பேருந்து சேவைகள் பிற பேருந்து சேவைகள் செரி ராயா எம்ஆர்டி நிலையம் வேறு சில பேருந்து சேவைகளுக்கான அணுகலையும் வழங்குகிறது. காட்சியகம் செரி ராயா எம்ஆர்டி நிலையம் (2023) மேலும் காண்க பிரசரானா மலேசியா கிள்ளான் பள்ளத்தாக்கின் ஒருங்கிணைந்த போக்குவரத்து அமைப்பு கோலாலம்பூர் சாலைகளின் பட்டியல் மேற்கோள்கள் வெளி இணைப்புகள் Klang Valley Mass Rapid Transit website Taman Connaught MRT Station - mrt.com.my